Sava (regija)

Vidi takođe: Sava (razvrstavanje) Sava je jedna od 22 regije Madagaskara, sa Sambavom kao glavnim gradom. Sve do 2009. Sava je spadala pod provinciju Antsirananu, a od tada je postala samostalna administrativna jedinica. Ime Ime regije je akronim od inicijalnih slova četiri grada (sjedišta distrikata): Sambave, Antalahe, Vohemara i Andape. Svaki od ta četiri grada tvrdi da je svjetska prijestolnica vanilije, mirodije koja se u ovoj regiji najviše uzgaja, a Madagaskar je najveći proizvođač na svijetu. Geografija i klima Regija Sava nalazi se na sjeveroistoku Madagaskara, na sjeveru graniči s regijom Dianom, na zapadu s regijom Sofijom i na jugu s regijom Analanjirofom. Broj stanovnika procjenjen je 2004. na 805.300, a ukupna površina na 25.518 km². U regiji Savi postoje još predjeli netaknute divljine kao što je Nacionalni park Marojeji. Regija Sava ima tipičnu tropsku klimu s čestim kišama i visokim temperaturama tokom čitave godine. Najviše kiši od januara do marta, a najugodnije je u septembru i oktobru kad je klima najblaža, odnosno kada je prosječna temperatura 21 – 23 °C. Administrativna podjela Regija Sava podjeljena je na četiri distrikta: Sambava, Antalaha, Vohemar i Andapa Ekonomija Značenje vanilije na lokalnu ekonomiju je izuzetno, tako je cesta koja povezuje glavne gradove distrikata nakon rekonstrukcije 2005. nazvana Putem vanilije. Ipak, nije sve tako bajno sa vanilijom i njenim uzgajivačima, zbog čestih padova cijena, kao i zbog šteta koje ovoj regiji nanose cikloni s Indijskog oceana. Zbog ovih razloga, mnogi seljaci koji uzgajaju vaniliju su pravi siromasi, a zbog problema idu u ilegalnu sječu šuma, osobito skupocjene ebanovine i palisandra. Reference Vanjske veze Službene stranice Regije Sava Arhivirano 2011-07-22 na Wayback Machine-u